Kaptein N

Kaptein N (engelsk: Captain N: The Game Master) er en animert TV-serie fra 1989–1991 produsert av DIC Animation

Serien hadde mange karakterer fra diverse NES- og Gameboy-spill, blant annet Kid Icarus, Mega Man, Metroid, Castelvania, Punch-Out og The Legend of Zelda.

I Norge ble serien kun utgitt på VHS, den ble aldri sendt på TV.

Handling 
Historien følger Kevin Keene, en tenåring fra Northridge i Los Angeles, og hunden hans Duke som blir ført til et annet univers - kjent som Videoland, etter at de blir sugd inn i en virvel, kalt Ultimate Warp Zone som kom fra fjernsynet hans. For å oppfylle en eldgammel profeti, er Kevin bestemt å bli helten "Captain N: The Game Master" og redde Videoland fra onde krefter, som blir ledet av Mother Brain fra en festning kalt Metroid. Når Kevin dukker opp har Mother Brain nesten lyktes i å få kontrollen over hele Videoland. Kevin (som i Videoland er bevæpnet med en Zapper, og en beltespenne formet som en NES-kontroller) og Duke dukker plutselig opp på den andre siden av Ultimate Warp Zone.

N Team, som består av prinsesse Lana (den fungerende herskeren av Videoland etter at hennes far, kongen, ble forvist) sammen med Simon Belmont, Mega Man og Kid Icarus. I begynnelsen er hele N Team skeptiske til Kevins evner. Imidlertid, etter at Lana blir kidnappet av fienden kort tid etter Kevins ankomst, legger den motvillige gruppen alle forskjellene deres til side for å gjennomføre et redningsoppdrag hvor Kevin til slutt oppnår de andres tillit. I løpet av sesong 2 slutter Game Boy (en superdatamaskin i menneskelig størrelse) seg til N Team.

I de fleste episodene består N-lagets motstandere av en gruppe videospill-skurker, vanligvis ledet av den støyende og høylytte Mother Brain som blir ledsaget av hennes nærmeste undersåtter Aubergine Wizard. En rekke andre karakterer gjør også forskjellige opptredener, inkludert Donkey Kong, The Count fra Castlevania, og Dr. Light fra Mega Man. Karakterer fra tegneserien The Legend of Zelda gjentar også deres respektive roller, flere ganger i løpet av serien.

Karakterer 
 Kevin Keene, en tenåring som dukker opp i Videoland. Han blir ofte kalt kaptein N av de andre karakterene.
 Prinsesse Lana. Den nåværende regenten av Videoland etter at faren hennes, kong Charles, ble forvist av Mother Brain. Selv om hun er god venn med de andre medlemmene av N-Team, lengter Lana etter sin egen familie.
 Duke er Kevins hund, som hoppet inn i Ultimate Warp Zone umiddelbart etter at Kevin ble sugd inn. Han havner derfor i Videoland han også. Duke bærer en bandana rundt halsen.
 Simon Belmont fra Castlevania. En vampyr-jeger, og prinsesse Lanas høyest rangerte tjener. Han viser ekstrem arroganse og forfengelighet. Han komplimenterer ofte prinsesse Lana, og åpenlyst erklære sin romantiske interesse for henne (som hun avviser, men noen ganger blir smigret over) men han liker også å pleie sitt eget utseende og fysikk.
 Kid Icarus fra Mount Icarus, er veldig lojal og beskyttende mot prinsesse Lana. Han er ofte veldig barnslig, men også veldig tapper i vanskelige situasjoner. Han er det eneste N Team-medlemmet som kan fly, og er vanligvis en veldig nøyaktig bueskytter.
 Mega Man ble konstruert av Dr. Light fra Megaland. Til tross for den lille størrelsen sin er han utrolig sterk, og ekstremt smidig. Han går ofte kledd i en grønn rustning og visir.
 Game Boy debuterte i den første episoden av andre sesong. En super-datamaskin på størrelse med et menneske, designet som Nintendo-produktet med samme navn. Kroppen hans er veldig elastisk når han strekker ut armene og hendene. Game Boy bruker også skjermen sin til å materialisere forskjellige ting, inkludert gjenstander og monstre. Han kan analysere stoffer, og spore opp fiender.

Utgivelser i Norge 
I Norge har det kommet ut 3 VHS utgivelser av serien, med 2 episoder på hver VHS. Alle episodene nevnt under er fra sesong 1.

 Kaptein N (inneholder episode 1 og 8)
 Kaptein N: Video-olympiaden (inneholder episode 2 og 4)
 Kaptein N: Megaproblem i Megaland (inneholder episode 5 og 9)

Norske stemmer 
 Hasse Thorbjørnsen som Kid Icarus og Simon Belmont

Engelske/originale stemmer 
 Garry Chalk – King Hippo, Donkey Kong, Count Dracula, Rush, Bayou Billy, Malkil, Mayor Squaresly, Additional Voices
 Ian James Corlett – Dr. Wily, Alucard, Pero, Mega Man (kun sesong 3)
 Michael Donovan – Eggplant Wizard, additional voices
 Matt Hill – Kevin Keene/Captain N
 Doc Harris – Forteller/Narrator
 Alessandro Juliani – Kid Icarus
 Andrew Kavadas – Simon Belmont
 Doug Parker – Mega Man
 Levi Stubbs – Mother Brain (kalt i rulleteksten "Levi Stubbs, Jr.")
 Venus Terzo – Princess Lana, Medusa, Kevin's Mom (kun voice-over)
 Tomm Wright – Duke
 Frank Welker – Game Boy (kun sesong 2)

Eksterne lenker 
 

Animerte barneserier fra USA
Animerte eventyrserier fra USA
TV-serier fra 1980-årene, fra USA
TV-serier fra 1990-årene, fra USA